Шон Конери

**Сер Томас Шон Конери** (роден - ), подобро познат како Шон Конери — шкотски глумец.

## Животопис
Работел различни работи и учестувал на натпревари во телоградба пред да го направи своето деби во Лондон во хоророт на *Јужен Тихи Океан* (1951). По неколку мали улоги, настапил како Џејмс Бонд во филмската верзија на *[[Доктор Но]]* на Ијан Флеминг (1962) и го играл тајниот агент 007 во шест други филмови (*[[Од Русија со љубов]]*, *[[Goldfinger]]*, *[[Thunderball]]*, *[[Се живее само двапати]]*, *[[Дијамантите се вечни]]* и *[[Никогаш не вели никогаш (филм)|Никогаш не вели никогаш]]*). Одличен, карактерен глумец, како и повеќегодишен секс-симбол, играл во филмови како *[[The Man Who Would Be King]]* (1975), *[[Името на розата]]* (1986), *[[Недопирливите]]* (1987, Оскар), *[[Индијана Џонс и крстоносните војни]]* (1989) и *[[The Russia House]]* (1990).

## Ран живот и образование
мини|Плакета близу местото каде што е роден во Fountainbridge, Единбург.
мини|''изводот од матичната книга на родените на Конери.''
Томас Шон Конери е роден во Кралската болница за мајчинство во Единбург, Шкотска, на 25 август 1930 година. Крстен е по неговиот дедо од таткова страна. Конери имал полу ирско и полу шкотско потекло. Израснал на улицата Фаунтаунбриџ бр. 176, блок кој оттогаш е срушен. Неговата мајка, Еуфемија Мекбејн „Ефи“ Меклин, била чистачка. Ќерка на Нил Меклин и Хелен Форбс Рос, таа го добила името по мајката на нејзиниот татко, Еуфемија Мекбејн, сопруга на Џон Меклин и ќерка на Вилијам Мекбејн од Серес во Фајф. Таткото на Конери, Џозеф Конери, бил работник во фабрика и возач на камион. 

Двајца од неговите предци емигрирале во Шкотска од Вексфорд, Ирска, во средината на 19 век,  а неговиот прадедо Џејмс Конери бил Ирски патник (луѓе беџ тајно шивеалиште). Остатокот од неговото семејство бил од шкотско потекло, а неговите прадедо и прабаба по мајка биле родени говорници на шкотски гелски јазик од Фајф и Ујг на Скај .   Неговиот татко бил Римски католик , а неговата мајка била протестантка. Конери имал помлад брат Нил и генерално бил нарекуван во младоста како „Томи“.  Иако бил мал во основно училиште, брзо растел, достигнувајќи ја својата целосна возрасна висина од  на 18 години.  Конери бил познат во тинејџерските години како „Големиот Там“, и рекол дека ја изгубил невиноста од возрасна жена во униформа на ATS на 14-годишна возраст.   Имал ирски пријател од детството по име Сејмус;  кога двајцата биле заедно, оние што ги познавале го викале Конери по неговото средно име Шон, нагласувајќи ја асонанцата на двете имиња.  Оттогаш Конери претпочитал да го користи своето средно име. 

Првата работа која Конери ја имал била млекар во Единбург во Кооперативното друштво „Сент Катберт“.  Во 2009 година, Конери се сетеи на еден разговор кој го водел во едно такси:
 
Додека се возев со такси за време на скорашен Филмски фестивал, таксистот беше воодушевен што ги знаев имињата на сите улици кои ги поминавме.
“-Како?“ - ме праша
“-Како дете разнесував млеко тука.“ -одговорив
“-Со што се занимаваш сега?“
Тоа беше потешко за одговарање. 

Во 1946 година, на 16-годишна возраст, Конери се приклучил на Кралската морнарица, каде што се здобил со две тетоважи. На неговата официјална веб-страница пишува „за разлика од многу тетоважи, неговите не биле лекомислени“.– имено неговите тетоважиго дразуваат неговите главни залагања: семејството и Шкотска. Едната од тетоважите е во чест на неговите родители и гласи „Мама и тато“, а другата еочигеледна: „Шкотска засекогаш“.Тој е обучен во Портсмут во морнарско училиште за артилериско оружје и сместен во против-воздушен екипаж. Подоцна бил назначен за „Способен морнар“ на бродот „ ''Формидабл“''.  Конери бил отпуштен од морнарицата на 19-годишна возраст поради чир на дванаесетпалечното црево, нешто од кое страдале голем дел од мажите во неговото семејство.

Потоа, се вратил во задругата во која работел како возач на камион, спасител во базените Портобело, работник, уметнички модел за Единбрушкиот факултет за уметност, а по предлог на г-дин Арчи Бренан,  како полирач на погребални ковчези, меѓу другите работни места. Со моделирањето заработувал по 15 шилинзи на час. Уметникот Ричард Демарко, кој во тоа во тоа време бил студент, кој насликал неколку рани слики од Конери, го опишал како: „многу чесен, малку срамежлив и  премногу убав за да биде опишен со зборови, виртуелен Адонис“. 

Конери започнал со бодибилдинг на својата 18-годишна возраст, а од 1951 година интензивно тренирал со Елингтон, поранешен инструктор во теретаната  во Британската армија . Иако неговата официјална веб-страница наведува дека бил трет на натпреварот „Господин Универзум“ во 1950 година, повеќето извори го сместуваат на натпреварот во 1953 година, или трет во класата јуниори. Не успеал да се пласира како  „Висок човек“.  Конери рекол дека набрзо се одвратил од боди-билдингот кога открил дека Американците често пати победуваат на натпревари поради големината на мускулите и дека тие, за разлика од Конери, одбивале да учествуваат во атлетски активности што можеле да ги натераат да изгубат мускулна маса. 

Конери бил страствен фудбалер, и играл за Бонириг Роуз во младоста.  Му била понудена проба во Ист Фајф . Додека бил на турнеја со *Јужен Пацифик*, Конери играл фудбалски натпревар против локален тим во кој Мет Базби,тогашен менаџер на Манчестер Јунајтед, случајно барал нови таленти. Според извештаите, Базби бил импресиониран од физичките способности на Конери и му понудил на Конери договор вреден 25 фунти неделно (еквивалентно на 1,111 фунти во 2026). Конери бил искушен да прифати, но се сеќава: „Сфатив дека врвен фудбалер може да е на врвот само до 30-годишна возраст, а јас веќе имав 23 години. Решив да станам актер и тоа се покажа како еден од моите поинтелигентни потези“. 
## Наводи

Категорија:Родени во 1930 година
Категорија:Родени на 25 август
Категорија:Родени на 25 август 1930
Категорија:Шкотски глумци
Категорија:Витези на Легијата на честа
Категорија:Витези-бакалауреати
Категорија:Добитници на Златен глобус